Diari Oficial de la Generalitat Valenciana


Sumari del DOGV 5712, del 27-02-2008 (2008/2245)

Informació pública dels documents de l'alternativa tècnica del Programa d'Actuació Integrada del Sector Residencial Fonts d'Artana del municipi d'Artana.
---------------------------------------------------------------------------------------------------------------------------------------------------------

### Dades del document

Número de DOGV
:   5712

Data del DOGV
:   27-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2245


Data del document
:   11-02-2008

Organisme emissor
:   Fuentes de Artana, SL

Tipus de document
:   Informació Pública

Descriptors 

:   * Artana
    * empresa privada
    * pla d'urbanisme

Informació pública dels documents de l'alternativa tècnica del Programa d'Actuació Integrada del Sector Residencial Fonts d'Artana del municipi d'Artana. [2008/2245]  
L'Ajuntament d'Artana, per Acord del Ple de data 16 de maig de 2007, va aprovar les bases particulars així com l'inici del concurs del sector Fonts d'Artana del concert previ del nou Pla General, publicades en el Butlletí Oficial de la Província de Castelló de data 11 d'octubre de 2007.  
Les bases particulars i l'anunci de concurs es van enviar a publicar al Diario Oficial de la Unión Europea en data 4 de desembre de 2007 i es van publicar en el Diari Oficial de la Comunitat Valenciana el 27 de desembre de 2007.  
Per la qual cosa la mercantil Fuentes de Artana, SL amb CIF B-12629507 i domicili social al carrer d'Onda, 4, de la Vall d'Uixò, sotmet a informació pública els documents assenyalats en les lletres a, f i k de l'article 126 de l'esmentada llei corresponents a l'alternativa tècnica del Programa d'Actuació Integrada del Sector Residencial Fonts d'Artana del municipi d'Artana (article 134.1 de la LUV), així com l'estudi d'integració paisatgística, la necessitat del qual establixen els articles 11.3 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, i 48.1 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, que formarà part integrant del pla parcial.   
La documentació de l'alternativa tècnica del PAI, amb la seua documentació, es troba protocol·litzada en la notaria de Rafael Seguer Inigoyen, al carrer del Dr. Velázquez, número 11-1r del municipi de Segorbe. Una còpia de la dita alternativa ha sigut depositada en l'Ajuntament d'Artana.  
Es fa constar que durant el termini d'un mes des de la publicació del present anunci en el Diari Oficial de la Comunitat Valenciana, tal com preceptuen els articles 293 i 562 del Reglament d'Ordenació i Gestió Territorial i Urbanística (ROGTU), qualsevol persona podrà consultar els documents que s'han referit i presentar al·legacions tant en la notaria com en l'Ajuntament d'Artana, en horari d'atenció al públic (art 134.3 LUV). Durant el termini d'exposició al públic, la mercantil citada posarà a disposició dels interessats un tècnic per a aclariment de dubtes, conceptes o altres qüestions relatives a la documentació, prèvia concertació de cita en la notaria. També podrà consultar la documentació en la següent pàgina web: http//www.artana.es.  
El termini previst per a l'adjudicació del programa per l'Ajuntament és de dos mesos, a comptar de l'obertura de proposicions juridicoeconòmiques, establint l'article 319.2 del ROGTU, en cas d'absència de resolució expressa per part de l'Ajuntament, la declaració de desert del concurs.  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals siga desconegut, per als titulars que no es troben en la base de dades de la relació emesa pels organismes oficials i per a aquells que, intentada la notificació, esta no ha sigut possible.  
Artana, 11 de febrer de 2008.- L'administrador solidari: Paco Buils Marco.